ദുരന്തമൊഴിയാതെ ഹിമാചല് പ്രദേശ് റാംപൂരില് മണ്ണിടിച്ചിലിനെ തുടര്ന്ന് ഷിംല ഹൈവേ തടഞ്ഞു ആളപായമില്ല ഷിംല: ഷിംല ജില്ലയിലെ റാംപൂരിനടുത്ത് ജിയോറിയില് മണ്ണിടിച്ചില്. ഇതിനെ തുടര്ന്ന് ദേശീയപാത5 ലെ ഗതാഗതം തടഞ്ഞതായി സംസ്ഥാന ദുരന്തനിവാരണ സേന അറിയിച്ചു. ഷിംലയിലെ ജിയോറിസബ് ഡിവിഷന് റാംപൂര് ജില്ലയ്ക്ക് സമീപം മണ്ണിടിച്ചിലുണ്ടായതായി ഡിപിസിആര് അറിയിച്ചു. ഇതിനെ തുടര്ന്ന് എന്എച്ച് 5 ലെ ഗതാഗതം തടസ്സപ്പെട്ടു. ഇതുവരെ നാശനഷ്ടങ്ങള് റിപ്പോര്ട്ട് ചെയ്തിട്ടില്ല സ്റ്റേറ്റ് എമര്ജന്സി ഓപ്പറേഷന് സെന്റര് പറഞ്ഞു. സ്ഥിതിഗതികള് വിലയിരുത്താന് ജില്ലാ ഭരണകൂടം റാംപൂരിലെ സബ്ഡിവിഷണല് മജിസ്ട്രേറ്റിനെയും എസ്ഡിഎം പോലീസ് സംഘത്തെയും നിയോഗിച്ചു. ഇതിനു മുന്പ്, ഷിംലയിലെ വികാസ് നഗര് പ്രദേശത്ത് കനത്ത മഴയെ തുടര്ന്ന് ഉണ്ടായ മണ്ണിടിച്ചിലില് മൂന്ന് വാഹനങ്ങള് തകര്ന്നിരുന്നു. ലാഹൗളിലെയും സ്പിതി ജില്ലയിലെയും നാല്ഡ ഗ്രാമത്തിന് സമീപം കഴിഞ്ഞ മാസം ചെനാബ് നദിയുടെ ഒഴുക്ക് തടഞ്ഞ് മണ്ണിടിച്ചില് ഉണ്ടായി. ഓഗസ്റ്റ് 11 ന്, കിന്നൗര് ജില്ലയിലെ നിഗുല്സരിക്ക് സമീപം ഉണ്ടായ വന് ഉരുള്പൊട്ടലില് ഇരുപത്തിയഞ്ചിലധികം പേര് കൊല്ലപ്പെട്ടിരുന്നു. ഒരു ട്രക്കും 42 സീറ്റുള്ള ഹിമാചല് റോഡ് ട്രാന്സ്പോര്ട്ട് കോര്പ്പറേഷന് ബസും ഉള്പ്പെടെ നിരവധി വാഹനങ്ങള് മണ്ണിടിച്ചിലില് തകര്ന്നു. കിന്നൗരിലെ റെകോംഗ് പിയോയില് നിന്ന് ഷിംലയിലേക്ക് പോവുകയായിരുന്നു ബസ്. ഹിമാലയന് സംസ്ഥാനങ്ങളില് ജൂണ് മാസം ആദ്യം മുതലേ കനത്ത മഴയാണ് പെയ്യുന്നത്. ഇതിനൊപ്പം ഉണ്ടായ മേഘവിസ്ഫോടനം ഉത്തരാഖണ്ഡിലും ദുരന്തമുണ്ടാക്കി. ഹിമാചലില് വിനോദസഞ്ചാരികള് അടക്കം രണ്ടുമാസത്തിനിടെ അപകടത്തില് കൊല്ലപ്പെട്ടിരുന്നു. കൊറോണ ലോക്ഡൗണുകളില് ഇളവു വന്നശേഷം സഞ്ചാരികള് ഹിമാലയന് സംസ്ഥാനങ്ങളിലേക്ക് ധാരാളമായി എത്തിതുടങ്ങുന്നതിനിടയിലാണ് ദുരന്തങ്ങള് ആവര്ത്തിക്കുന്നത്.